แม้จะยังไม่ถึงเส้นตายการยกเลิกสัมปทานสถานีโทรทัศน์ไอทีวี แต่เมื่อผู้บริหารไอทีวียืนยันชัดเจนแล้วว่าไม่สามารถหาเงินมาจ่ายค่าปรับนับแสนล้านบาทได้ ทำให้มติครม.เมื่อวันที่ 27 กุมภาพันธ์ ให้รัฐบาลยึดคืนสัมปทานไอทีวีกลับมาเป็นของรัฐมีความเป็นไปได้ และการบ้านใหญ่จากนี้ไปก็คือรัฐบาลจะดำเนินการอย่างไรกับสถานีโทรทัศน์แห่งนี้ความคืบหน้าเรื่องนี้ เมื่อเวลา 12.30 น. วันที่ 28 กุมภาพันธ์ คุณหญิงทิพาวดี เมฆสวรรค์ รัฐมนตรีประจำสำนักนายกรัฐมนตรีให้สัมภาษณ์ภายหลังการประชุมหารือการตั้งคณะกรรมการบริหารกิจการวิทยุโทรทัศน์เข้ามาบริหารไอทีวี ว่าขณะนี้ได้ตัวคณะกรรมการบริหารกิจการวิทยุโทรทัศน์แล้ว มีประมาณ 5-6 คน โดยส่วนใหญ่เป็นผู้แทนส่วนราชการและอาจารย์มหาวิทยาลัย"ขอยืนยันว่าไม่มีภาคเอกชนหรือชื่อนายมิ่งขวัญ แสงสุวรรณ อดีตผู้อำนวยการบริหารบริษัท อสมท. เข้าร่วมเป็นกรรมการด้วยตามที่เป็นข่าว" รัฐมนตรีสำนักนายกฯ กล่าว
ใครคือผู้แทนส่วนราชการและอาจารย์มหาวิทยาลัย 
คุณหญิงทิพาวดี เมฆสวรรค์